pythainlp/thai-wiki-dataset-v4 huggingface dataset:
ปตานี

ปตานี  หรือเรียก ปตานีรายา  หรือ ปตานีเบอซาร์ ("ปตานีใหญ่") เป็นภูมิภาคประวัติศาสตร์ในส่วนเหนือของคาบสมุทรมลายู กินอาณาบริเวณจังหวัดภาคใต้ของประเทศไทย ได้แก่ จังหวัดปัตตานี ยะลา นราธิวาส และสงขลาบางส่วน
ภูมิภาคปตานีมีความสัมพันธ์ในอดีตกับซิงกอรา (สงขลา) ลิกอร์ (นครศรีธรรมราช) ลิกอร์ (ใกล้สุราษฎร์ธานี) และกลันตัน ย้อนไปถึงเมื่ออาณาจักรปัตตานีเป็นรัฐสุลต่านมลายูกึ่งเอกราชที่ถวายบรรณาการแก่ราชอาณาจักรสุโขทัยและอยุธยาของไทย รัฐสุลต่านปตานีได้รับเอกราชช่วงสั้น ๆ หลังกรุงศรีอยุธยาเสียแก่พม่าในปี 2310 แต่กลับมาอยู่ใต้การควบคุมของไทยอีกในรัชกาลพระบาทสมเด็จพระพุทธยอดฟ้าจุฬาโลก
ในช่วงปีหลังมีขบวนการแบ่งแยกซึ่งมุ่งตั้งรัฐอิสลามมลายู ชื่อ ปาตานีดารุสซาลาม (ڤطاني د ارالسلام) ซึ่งกินอาณาบริเวณสามจังหวัดภาคใต้ของไทย การรณรงค์เกิดความรุนแรงหลังปี 2544 ทำให้เกิดปัญหาการก่อความไม่สงบยืดเยื้อและการใช้กฎอัยการศึก
ชื่อ.
ตำนานก่อตั้งเมือง.
ตามตำนาน ผู้ก่อตั้งปตานีเป็นรายาจากโกตามะลิฆา (Kota Malikha) นามพญาตูนักปา อินทิรา(Phaya Tunakpa Inthira) วันหนึ่งขณะที่พญาตูนักปาล่าสัตว์นั้น พระองค์ทอดพระเนตรกระจงเผือกที่สวยงามขนาดเท่าแพะวิ่งหนีหายไป พระองค์ทรงถามราษฎรว่าสัตว์ตัวนั้นหายไปไหน พวกเขาตอบว่า: "ปาตา นี ละฮ์!" ("หาดนี้แหละ!" ในภาษามลายูปัตตานี) พวกเขาค้นหากระจงแต่กลับพบชายชาวประมงวัยชราที่ระบุตนเองเป็น เจ๊ะตานี (Che' Tani) ชายชราพูดว่าตนถูกส่งโดยพระอัยกาของรายาเพื่อสร้างเมืองใหม่ที่อยู่ไกล แต่กลับป่วยระหว่างทาง เนื่องจากไปต่อไม่ได้ จึงหยุดอยู่ที่นี่ ภายหลังรายาสั่งให้สร้างเมืองในบริเวณที่กระจงหายตัวไป เมืองนั้นภายหลังเป็นปตานี ซึ่งเชื่อว่าตั้งชื่อตาม "หาดแห่งนี้" ที่กระจงหายตัวไป หรือตามชายชรานาม ปะตานี หมายถึง "พ่อตานี"
ปตานี, ปัตตานี.
ในจังหวัดชายแดนภาคใต้ของประเทศไทย อักขรวิธีปัตตานี ปตานี และปาตานีกลายเป็นคำที่มีความขัดแย้งที่ใช้เรียกพื้นที่ที่ครอบคลุมจังหวัดปัตตานี , ยะลา, นราธิวาส และสงขลาบางส่วน โดยปตานีหรือปาตานีในภาษามลายูเขียนด้วยอักษร "t" ตัวเดียว แต่ในข้อมูลไทยเขียนตัว "t" สองตัว เมื่อเขียนเป็นภาษาไทย "ปตานี" (Patani) จึงออกเสียงต่างจาก "ปัตตานี" (Pattani) ส่วน "P'tani" เป็นศัพท์ภาษามลายูดั้งเดิมที่ใช้เรียกภูมิภาคนี้ โดยมีการใช้งานเป็นเวลานาน และมักไม่เขียนในภาษาไทย ดังนั้น ในขณะที่ "Patani" ในทางวิชาการเป็นคำเดียวกับ "P'tani" แต่ "Patani" ที่มี "t" ตัวเดียว มีความหมายแฝงทางการเมืองบางส่วน
เทรซี่ มาคาลอส

เทรซี่ มาคาลอส  นักมวยสากลชาวฟิลิปปินส์ เกิดเมื่อ 28 ตุลาคม พ.ศ. 2508 สถิติการชก 44 ครั้ง ชนะ 29 (น็อค 13) เสมอ 3 แพ้ 12 
ประวัติ.
มาคาลอสขึ้นชกมวยสากลครั้งแรกเมื่อ 17 กุมภาพันธ์ พ.ศ. 2527 แพ้น็อค อาเรียล ไทสัน ยก 4 จากนั้นขึ้นชกเสมออีกสองครั้ง จึงพบกับชัยชนะเป็นครั้งแรกโดยชนะคะแนน รามอน ลูปาซี ที่ฟิลิปปินส์ จากนั้น มาคาลอสก็ชกชนะเป็นส่วนใหญ่ จนได้ชิงแชมป์ฟิลิปปินส์รุ่นไลท์ฟลายเวทเมื่อ 30 ตุลาคม พ.ศ. 2529 ซึ่งมาคาลอสเป็นฝ่ายชนะน็อค ลิตเติล บากิโอ ยก 8 ได้แชมป์มาครอง จากนั้น มาคาลอสได้ขึ้นชิงแชมป์โลกรุ่นจูเนียร์ฟลายเวท IBF เมื่อ 29 มีนาคม พ.ศ. 2530 ที่เกาหลีใต้ ปรากฏว่าเป็นฝ่ายแพ้คะแนนชอย จุมฮวานไป หลังจากนั้น มาคาลอสขึ้นชกป้องกันแชมป์ฟิลิปปินส์ ก็เป็นฝ่ายแพ้แตก ซอนนี่ วิดัล ยก 8 เสียแชมป์ไป เมื่อ 4 กรกฎาคม พ.ศ. 2530
หลังจากนั้น มาคาลอสขึ้นชกชนะรวด รวมทั้งชนะน็อค ฤทธิชัย ลูกมิ่งขวัญ และทันใจ ดอนเจดีย์ นักชกไทยอีกด้วย หลังจากนั้น มาคาลอสขึ้นชิงแชมป์โลกกับชอยอีกครั้งที่ฟิลิปปินส์เมื่อ 4 พฤศจิกายน พ.ศ. 2531 ซึ่งคราวนี้มาคาลอสเป็นฝ่ายชนะคะแนนได้แชมป์โลกไปครอง มาคาลอสมาป้องกันแชมป์ครั้งแรกที่ไทย เมื่อ 2 พฤษภาคม พ.ศ. 2532 และเป็นฝ่ายแพ้คะแนนเมืองชัย กิตติเกษม เสียแชมป์ไป มาคาลอสยังข้องใจขอแก้มืออีกครั้งในอีก 5 เดือนต่อมา ซึ่งคราวนี้มาคาลอสเป็นฝ่ายแพ้น็อคเมืองชัยในยกที่ 7 ชิงแชมป์คืนไม่สำเร็จ หลังจากนั้น มาคาลอสยังขึ้นชกอย่างต่อเนื่อง แพ้บ้าง ชนะบ้าง และเคยมาชกนอกรอบ แพ้คะแนน ต่อศักดิ์ ศศิประภายิม และแพ้น็อค ดาวรุ่ง ชูวัฒนะ ยก 8 เมื่อ พ.ศ. 2536 มาคาลอสขึ้นชกมวยครั้งสุดท้ายเมื่อ 18 เมษายน พ.ศ. 2537 แพ้น็อค ทากาโตะ โทกูชิ ยก 3 จากนั้นก็แขวนนวมไป
โรลันโด ปัสกวา

โรลันโด ปัสกวา (เกิด: 19 พฤศจิกายน พ.ศ. 2508) อดีตนักมวยสากลอาชีพชาวฟิลิปปินส์ มีสถิติการชกทั้งหมด 70 ครั้ง ชนะ 45 (น็อก 17) แพ้ 25 เป็นนักมวยที่เคยสร้างประวัติศาสตร์ "ช็อกโลก" เมื่อเป็นฝ่ายชนะน็อกอุมเบร์โต กอนซาเลซ แชมป์โลกชาวเม็กซิกันได้อย่างพลิกความคาดหมาย เมื่อปลายปี พ.ศ. 2533 แบบเดียวกับที่ สมาน ส.จาตุรงค์ ทำได้ในอีก 5 ปีต่อมา
ประวัติ.
โรลันโด ปัสกวา เป็นนักมวยถนัดซ้าย (Southpaw) เป็นนักมวยที่มีสถิติการชกพื้น ๆ ไม่มีอะไรโดดเด่น แต่สามารถสร้างความตื่นตะลึงได้ด้วยการเอาชนะน็อกอุมเบร์โต กอนซาเลซ นักมวยชาวเม็กซิกัน เจ้าของตำแหน่งแชมป์โลก ไปได้ในยกที่ 6 ได้ครองแชมป์โลกในรุ่นไลต์ฟลายเวต สภามวยโลก (WBC) ไปอย่างไม่มีใครคาดคิด 
แต่หลังจากได้แชมป์โลกไปแล้ว ปัสกวาไม่สามารถป้องกันตำแหน่งแชมป์โลกได้เลย เมื่อพบกับ เมลชอร์ ค็อป คัสโตร นักมวยชาวเม็กซิกัน ในการป้องกันตำแหน่งครั้งแรกก็เสียแชมป์ไปทันที โดยแพ้น็อกไปในยกที่ 12 ยกสุดท้าย
จากนั้น ปัสกวาได้เดินทางไปชกในที่ต่าง ๆ ทั่วโลก รวมทั้งประเทศไทยหลายครั้งกับนักมวยไทย เนื่องจากชื่อเสียงที่สามารถชนะน็อกกอนซาเลซได้ แต่ปัสกวาก็มักแพ้มากกว่าชนะ โดยหลังจากเสียแชมป์โลกไปแล้ว ปัสกวาทำสถิติแพ้ไปถึง 19 ครั้ง และได้แขวนนวมไปในที่สุดในปี พ.ศ. 2542 หลังจากแพ้คะแนน 12 ยก มาพิชิต อุทัยเทวี ที่พัทยา
เรนาโต้ อินอล

เรนาโต อินอล (Renato Inal) นักมวยสากลชาวฟิลิปปินส์ สถิติการชก 17 ครั้ง ชนะ 8 (น็อค 5) แพ้ 9 
ประวัติ.
อินอลขึ้นชกมวยสากลครั้งแรกเมื่อ 18 กุมภาพันธ์ พ.ศ. 2543 แพ้น็อค บัดดี ซัลวาดอร์ ยก 3 จากนั้น ขึ้นชกอีก 2 ครั้ง แพ้ 1ชนะ 1 ก็ได้ชิงแชมป์ฟิลิปปินส์รุ่นซูเปอร์เฟเธอร์เวทที่ว่าง แพ้น็อค บ๊อบบี้ ปาเกียว ยก 11 ไม่ได้แชมป์ จากนั้น อินอลเดินทางไปชกที่อินโดนีเซียในช่วง พ.ศ. 2545 – 2546 ถึง 6 ครั้ง ชนะ 3 แพ้ 3 แล้วได้ขึ้นชิงแชมป์ฟิลิปปินส์รุ่นซูเปอร์เฟเธอร์เวทอีกครั้งเมื่อ 20 ธันวาคม พ.ศ. 2546 คราวนี้เป็นฝ่ายแพ้น็อคบ๊อบบี้ ปาเกียว ยก 6 ไม่ได้แชมป์ อินอลยังคงขึ้นชกต่อเนื่องมา และได้เดินทางมาชิงแชมป์เงารุ่นไลท์เวท WBC ที่ว่างในไทยเมื่อ 24 ธันวาคม พ.ศ. 2547 แพ้น็อค ซัดดัม เกียรติยงยุทธ ยก 4 จากนั้น อินอลขึ้นชกอีกแค่ครั้งเดียว ชนะน็อค อัล เดลิเกร์ ยก 4 เมื่อ 23 กรกฎาคม พ.ศ. 2548 จากนั้นก็แขวนนวมไป
สมัยโบราณ

สมัยโบราณ  ในความหมายที่เป็นสากล จะหมายถึง ช่วงเวลาที่มนุษย์รู้จักการตั้งถิ่นฐานถาวร สร้างอารยธรรม วัฒนธรรม อักษรต่าง ๆ ขึ้นมา ซึ่งในแต่ละประเทศ สมัยโบราณจะมาถึงเร็วหรือช้า จะไม่เท่ากัน ขึ้นอยู่กับว่าช่วงเวลาใดที่ประเทศนั้นอยู่ในช่วงสร้างและประดิษฐ์อารยธรรมที่จะเป็นหลักฐานยืนยันได้ว่าอารยธรรมของประเทศนี้เริ่มต้นขึ้นแล้ว ช่วงเวลานั้น ของประเทศนั้น ก็จะจัดอยู่ในช่วงสมัยโบราณ
สมัยโบราณโดยเฉลี่ยของโลกจะตรงกับ 3,500 ปีก่อนคริสตกาล - ค.ศ. 476 เพราะในช่วงเวลาดังกล่าว อารยรรมที่โด่งดังจำนวนมากของโลกถือกำเนิดในช่วงนี้ เช่น อารยธรรมโรมัน กรีก เมโสโปเตเมีย จีน อินเดีย อียิปต์ ฯลฯ นักประวัติศาสตร์ทั่วโลกจึงกำหนดช่วงเวลาดังกล่าวให้เป็นสมัยโบราณโดยเฉลี่ยของโลก
สมัยโบราณโดยเฉลี่ยของโลก สิ้นสุดใน ค.ศ. 476 เมื่อจักรวรรดิโรมันตะวันตกล่มสลายลง เหลือแต่จักรวรรดิโรมันตะวันออก ที่เปิดเมืองรับเอาศาสนาคริสต์เข้ามามีบทบาทสูงในสังคมโรมัน และอิทธิพลของโรมันก็แผ่ขยายไปทั่วยุโรป และไปทั่วโลก ทำให้โลกโดยรวมออกจากสมัยโบราณ เข้าสู่สมัยกลาง (Middle Ages)
ทางด้านอารยธรรมสมัยโบราณของต่างประเทศ โดยเฉพาะในแถบยุโรป มีอารยธรรมที่น่าสนใจเกิดขึ้นเป็นจำนวนมาก เช่น อารยธรรมอียิปต์ กรีก โรมัน บุคคลที่มีชีวิตอยู่ในช่วงหลายพันปีก่อน แล้วยังมีชื่อเสียงอยู่จนถึงปัจจุบันมีมากมาย เช่น จูเลียส ซีซาร์, คลีโอพัตรา รวมทั้งฟาโรห์หลายพระองค์แห่งอียิปต์
สมัยโบราณในยุโรป.
สมัยโบราณในยุโรปหรือบางครั้งเรียกว่า “สมัยคลาสสิก”  เป็นคำกว้าง ๆ ที่ใช้เรียกสมัยของประวัติศาสตร์วัฒนธรรมที่มีศูนย์กลางอยู่ในบริเวณทะเลเมดิเตอร์เรเนียนที่ประกอบด้วยวัฒนธรรมของกรีกโบราณ และ โรมันโบราณที่เรียกรวมกันว่าโลกกรีก-โรมัน
ยุคโบราณโดยทั่วไปเริ่มขึ้นเมื่อมีการบันทึกมหากาพย์โดยโฮเมอร์เมื่อราว 800 ถึง 700 ปีก่อนคริสต์ศักราช และดำเนินต่อมาจนถึงการรุ่งเรืองของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 ยุคโบราณสิ้นสุดลงเมื่อเกิดการสลายตัวของวัฒนธรรมคลาสสิกในตอนปลายของยุคโบราณตอนปลาย (Late Antiquity) (ค.ศ. 300-ค.ศ. 600) ที่คาบต่อไปยังสมัยยุคกลางตอนต้น (ค.ศ. 600-ค.ศ. 1000)
ยุคโบราณมักจะหมายถึงมุมมองอันเป็นอุดมคติของยุคของผู้คนในสมัยต่อมาเช่นในคำกล่าวของเอดการ์ อัลเลน โพ ที่ว่า “ความรุ่งโรจน์ในกาลครั้งหนึ่งของกรีกโบราณ, ความยิ่งใหญ่ในกาลครั้งหนึ่งของโรมันโบราณ!”
วัฒนธรรมของกรีกโบราณมีอิทธิพลอันยิ่งใหญ่ต่อภาษา การปกครอง ระบบการศึกษา ศิลปะ และ สถาปัตยกรรมของโลกยุคใหม่ เป็นเชื้อเพลิงของยุคฟื้นฟูศิลปวิทยาของยุโรปตะวันตกและอีกครั้งหนึ่งในยุคฟื้นฟูคลาสสิกในคริสต์ศตวรรษที่ 18 และ 19
2,800 ปีก่อน ในเอเซีย เป็นยุคทองของราชวงศ์โจว ของจีน มีตำนานนาจา เกิดจากดอกบัว มี 3 เศียร 6 กร มีเทพนักรบเอ้อหลางพร้อมเทพสุนัขคู่ใจ
จอห์น แรมโบ้

จอห์น แรมโบ้ เป็นตัวละครยอดนิยมในภาพยนตร์แอ็กชัน ซึ่งสวมบทบาทโดยซิลเวสเตอร์ สตอลโลน ซึ่งตัวละครนี้ถูกสร้างขึ้นโดยเดวิด มอร์เรลล์ ในบทประพันธ์ของเขาที่ชื่อว่า First Blood
ภาพยนตร์ชุดแรมโบ้ สร้างมาแล้วทั้งหมด 4 ภาค ตามลำดับดังนี้ 
โดยภาพยนตร์ชุดแรมโบ้ จะเป็นเรื่องราวของ จอห์น แรมโบ้ อดีตทหารผ่านศึกเวียดนาม ผู้ซึ่งมีความสามารถในการเอาตัวรอด ใช้อาวุธ หรือสู้แบบมือเปล่าได้อย่างดีเยี่ยม
ที่มาของแรมโบ้.
จากบทประพันธ์ของเดวิด มอร์แรล จอห์น เจมส์ แรมโบ้ (John James Rambo) หรือ จอห์น เจ. แรมโบ้ เกิดเมื่อวันที่ 6 กรกฎาคม พ.ศ. 2490 ที่เมืองโบวี รัฐแอริโซนา ประเทศสหรัฐอเมริกา เป็นชาวอเมริกันชนเผ่านาวาโฮ โดยพ่อและแม่ของเขามีเชื้อสายเยอรมัน แรมโบ้จบการศึกษาจากโรงเรียนมัธยมแรจน์ฟอร์ด (Rangeford High School) ในปี พ.ศ. 2508 และเขาก็ได้สังกัดอยู่ในกองทัพบกของสหรัฐอเมริกาเมื่ออายุ 18 ปี ในวันที่ 2 มกราคม พ.ศ. 2509 เขาได้ออกศึกในสงครามเวียดนามในเดือนกันยายน ปีพ.ศ. 2509 และกลับมาที่กองทัพอีกครั้งในปี พ.ศ. 2510 และถูกฝึกอยู่ในกองรบพิเศษ (Special Forces) ที่รัฐนอร์ท แคโรไรนา ถึงปี พ.ศ. 2512 แล้วกลับไปรบที่สงครามเวียดนามอีกครั้ง ในเดือนพฤศจิกายน ปีพ.ศ. 2514 ต่อมาเขาถูกจับโดยกองทัพของเวียดนามเหนือ ใกล้กับชายแดนของจีน-เวียดนาม และถูกกักตัวไว้ในค่ายของเชลยสงคราม ที่ที่เขาและทหารเชลยคนอื่นๆ ถูกทรมานซ้ำแล้วซ้ำเล่า แรมโบ้สามารถหนีออกจากที่กักขังได้ในเดือนพฤษภาคม พ.ศ. 2515
แรมโบ้ได้รับเกียรติยศต่างๆ และได้ออกจากกองทัพเมื่อวันที่ 17 กันยายน พ.ศ. 2517
คำโปรยของแรมโบ้แต่ละภาค.
First Blood แรมโบ้ นักรบเดนตาย.
"STALLONE.
"This time he's fighting for his life."
"สตอลโลน ครั้งนี้เขาต่อสู้เพื่อชีวิตของเขาเอง"
Rambo : First Blood Part II แรมโบ้ นักรบเดนตาย 2.
"They sent him on a mission and set him up to fail. But they made one mistake.
"They forgot they were dealing with Rambo."
"พวกนั้นส่งเขาไปทำภารกิจและต้องการให้เขาทำปฏิบัติการล้มเหลว แต่พวกนั้นทำความผิดพลาดไปข้อหนึ่ง พวกนั้นลืมไปว่ากำลังต่อกรอยู่กับแรมโบ้"
Rambo III แรมโบ้ 3.
"The first was for himself. The second was for his country.
"This time it's for his friend."
"ครั้งแรกเพื่อตัวเขาเอง ครั้งที่สองเพื่อประเทศของเขา ครั้งนี้สำหรับเพื่อนของเขา"
Rambo แรมโบ้ 4 นักรบพันธุ์เดือด.
"Live for nothing or die for something."
"อยู่อย่างว่างเปล่า หรือตายเพื่อบางสิ่ง"
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ

คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ  ก่อตั้งขึ้นใน พ.ศ. 2531 โดยองค์การอุตุนิยมวิทยาโลก (WMO) และโครงการสิ่งแวดล้อมแห่งสหประชาชาติ (UNEP) เป็นคณะที่ให้คำแนะนำแก่ผู้กำหนดนโยบายเกี่ยวกับสภาวการณ์ปัจจุบันขององค์ความรู้และให้ข้อมูลที่น่าเชื่อถือเกี่ยวกับภาวะโลกร้อน แต่ไม่ได้ดำเนินการวิจัยทางวิทยาศาสตร์ เป็นผู้ทบทวนรายงานที่เกี่ยวกับภาวะโลกร้อนที่ตีพิมพ์ในสิ่งพิมพ์ที่ได้รับการพิจารณาตรวจสอบโดยผู้เชี่ยวชาญ (peer reviewed) ในทุก ๆ ปี และสรุป “สถานะขององค์ความรู้” เรื่องภาวะโลกร้อนในรายงานการประเมินซึ่งตีพิมพ์ทุก ๆ 5 ปี หรือมากกว่านั้น ผู้เชี่ยวชาญประมาณ 1,000 คน
โดยแบ่งคณะทำงาน 3 คณะ คือ
กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ

กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (หรือย่อเป็น UNFCCC หรือ FCCC) เป็นอนุสัญญาวาง “กรอบการทำงาน” ที่จำเป็นต้องมีวิธีการทางกฎหมายในการสนับสนุน (เช่นพิธีสารต่าง ๆ) เพื่อให้บรรลุเป้าหมาย โดยมีเป้าหมายแบบไม่ผูกมัด เรียกร้องให้ประเทศอุตสาหกรรมลดการปล่อยแก๊สเรือนกระจกให้เหลือเท่ากับระดับ พ.ศ. 2533 ภายใน พ.ศ. 2543 แต่จากที่ได้ประเมินในปี พ.ศ. 2538 พบว่าเป้าหมายโดยสมัครใจนี้ไม่เพียงพอ ดังนั้นใน พ.ศ. 2538 ประเทศภาคีสมาชิกอนุสัญญากรอบการทำงานแห่งสหประชาชาติได้จัดตั้งกระบวนการในการเจรจาเพื่อพิธีสารที่มีเป้าหมายผูกมัดและกำหนดเวลา “ในฐานะเป็นเรื่องเร่งด่วน” ซึ่งเป็นที่มาของ พิธีสารเกียวโต ซึ่งได้รับความเห็นพ้องในเดือนธันวาคม 2540 และในที่สุดมีผลบังคับใช้ในวันที่ 16 กุมภาพันธ์ พ.ศ. 2548
ในการประชุมประจำปีของกรอบอนุสัญญาฯ เรียกว่า การประชุมภาคี (Conference of Parties; COPS) โดยมีผู้เข้าร่วมประชุมคือ เจ้าหน้าที่รัฐบาล นักวิ่งเต้นจากภาคอุตสาหกรรม กรีนพีซ และอีกหลาย ๆ กลุ่ม
โกล์ 2 (ภาพยนตร์)

โกล์ 2 เป็นภาพยนตร์ภาค 2 ของภาพยนตร์ฟุตบอลไตรภาคเรื่อง โกล์ เข้าฉายในโรงภาพยนตร์ครั้งแรกเมื่อวันที่ 9 กุมภาพันธ์ พ.ศ. 2550 ที่อังกฤษ
ในขณะนี้ นักแสดงและทีมงานชุดเดิมกำลังเตรียมจะสร้างภาพยนตร์ภาคจบของภาพยนตร์เรื่องนี้ คือ โกล์ 3 ที่คาดว่าน่าจะเข้าฉายได้ในปี 2551
โกล์ 3 (ภาพยนตร์)

โกล์ 3 เป็นภาพยนตร์ที่กำกับโดยมิเชล แอปเต็ด อำนวยการสร้างโดยเจอร์รี บรัคไคเมอร์ บทภาพยนตร์โดยไมก์ เจฟฟรีส์, อาเดรียน บัทชาร์ต และ Terry Loane
โกล์ 3 เป็นภาพยนตร์ภาคที่ 3 และเป็นภาคสุดท้ายของภาพยนตร์ฟุตบอลไตรภาคเรื่อง โกล์ นำแสดงโดยคูโน เบคเกอร์, อาเลสซานโดร นิโวลา และแอนนา ฟรีเอล เนื้อเรื่องกล่าวถึงซานติอาโก้ มูเนซ พระเอกของเรื่องติดทีมชาติเม็กซิโก ไปเล่นฟุตบอลโลก 2006 ที่เยอรมนี
แดนนี แคนนอน

แดนนี แคนนอน  เป็นนักแต่งบทภาพยนตร์และบทโทรทัศน์ นอกจากนั้นยังเป็นผู้กำกับภาพยนตร์และผู้อำนวยการสร้างอีกด้วย
ประวัติ.
แดนนี แคนนอน เกิดวันที่ 5 ตุลาคม ค.ศ. 1968 ที่เมืองลูตัน ประเทศอังกฤษ เริ่มสร้างภาพยนตร์ตั้งแต่อายุได้เพียง 16 ปี เริ่มเข้าสู่กลุ่มโรงละครสาธิตเยาวชนแห่งหนึ่งที่ 33 Arts Centre แดนนีมีผลงานภาพยนตร์มากมายจากโรงถ่ายทำแห่งนี้ ได้พบกับเดวิด อาร์โนลด์ นักแต่งบทภาพยนตร์ในปัจจุบัน แดนนีได้แสดงให้เห็นว่าเขาสามารถแต่งบทพูดภาพยนตร์ได้ จนกระทั่งเริ่มมีชื่อเสียงขึ้นมา จนกระทั่ง บีบีซีได้มอบรางวัล "ผู้สร้างภาพยนตร์ดาวรุ่งยอดเยี่ยมแห่งปี" จากภาพยนตร์สั้น 40 นาทีเรื่อง "Sometimes" จากนั้น ก็เริ่มเข้าสู่โรงเรียนการภาพยนตร์และโทรทัศน์แห่งชาติในปี 1988 จนสำเร็จการศึกษาในปี 1990
เขาเป็นคนแต่งบทและกำกับภาพยนตร์เรื่อง Strangers (1990) และ The Young Americans (1993) จนมาในปี 2005 ได้กำกับภาพยนตร์ที่มีชื่อเสียงเรื่องหนึ่งคือ โกล์ ภาพยนตร์ฟุตบอลไตรภาคเรื่องแรกของโลก นอกจากนั้น แดนนี แคนนอนยังเล่นฟุตบอลให้กับ "ฮอลลีวูด ยูไนเต็ด เอฟซี" อีกด้วย
องค์การแพทย์ไร้พรมแดน

องค์การแพทย์ไร้พรมแดน ([medsɛ̃ sɑ̃ fʁɔ̃tjɛʁ]) หรือ แอมแอ็สเอ็ฟ  เป็นองค์การสาธารณประโยชน์ที่ก่อตั้งเพื่อให้ความช่วยเหลือด้านมนุษยธรรม โดยมุ่งช่วยเหลือประเทศที่ตกอยู่ในภาวะสงคราม หรือประเทศกำลังพัฒนาที่ประสบปัญหาโรคระบาด
องค์การแพทย์ไร้พรมแดนก่อตั้งขึ้นใน พ.ศ. 2514 โดยพัฒนามาจากกลุ่มความช่วยเหลือทางการแพทย์และผ่าตัดโดยรีบด่วน  ซึ่งเป็นกลุ่มแพทย์อาสาสมัครชาวฝรั่งเศส ที่ให้ความช่วยเหลือด้านมนุษยธรรมภายหลังการเกิดสงครามกลางเมืองในประเทศไนจีเรีย (พ.ศ. 2510–2513) 
ปัจจุบันบริหารงานโดยคณะกรรมการซึ่งมีสำนักงานอยู่ที่นครเจนีวา สวิตเซอร์แลนด์ ดำเนินงานโดยแพทย์ พยาบาล และเจ้าหน้าที่ประมาณ 3,000 คน ปฏิบัติงานในโครงการต่าง ๆ สำหรับในสหรัฐอเมริกา องค์การนี้ใช้ชื่อเป็นภาษาอังกฤษว่า 
องค์การแพทย์ไร้พรมแดนได้รับรางวัลโนเบลสาขาสันติภาพประจำ พ.ศ. 2542 จากการเป็นผู้นำการให้ความช่วยเหลือด้านการแพทย์ในทวีปต่าง ๆ 
แอมแอ็สแอ็ฟ ในประเทศไทย.
องค์การแพทย์ไร้พรมแดน เข้ามามีบทบาทในประเทศไทยตั้งแต่ พ.ศ. 2526 โดยให้ความช่วยเหลือด้านการแพทย์แก่ผู้อพยพแถบชายแดนไทย-พม่า และให้ความช่วยเหลือด้านการรักษาวัณโรคตั้งแต่ พ.ศ. 2542 และโรคเอดส์ตั้งแต่ พ.ศ. 2539
สุวัฒน์ กลิ่นเกษร

สุวัฒน์ กลิ่นเกษร (นามแฝง "น้าติง") ผู้บรรยายการแข่งขันกีฬาชาวไทย มีชื่อเสียงจากผลงานบรรยายกีฬามวยปล้ำของสหรัฐอเมริกา ด้วยรูปแบบการบรรยายที่โดดเด่นเป็นเอกลักษณ์
ประวัติ.
เกิดที่ย่านถนนตก สะพานกรุงเทพ พื้นเพเป็นชาวกรุงเทพมหานคร มีชื่อเล่นจริงๆ ว่า 
เป็นอาจารย์ประจำวิชาพลศึกษา ของโรงเรียนสาธิตจุฬาลงกรณ์มหาวิทยาลัย โดยรับงานบรรยายการแข่งขันกีฬาต่าง ๆ เป็นอาชีพเสริม โดยเฉพาะมวยปล้ำของสหรัฐอเมริกา เริ่มจากบริษัท วิดีโอสแควร์ จำกัด และบริษัท ไจแอนต์พิกเจอร์ส จำกัด ในส่วนที่บันทึกเป็นวีดิทัศน์ (วิดีโอหรือวีซีดี) จากนั้น เมื่อบริษัท ยูไนเต็ดบรอดแคสติงคอร์ปอเรชัน จำกัด (มหาชน) หรือยูบีซี (ปัจจุบันคือทรูวิชันส์) ซื้อลิขสิทธิ์เผยแพร่มวยปล้ำดังกล่าว ทางโทรทัศน์ผ่านสายเคเบิล ยูบีซีจึงจ้างสุวัฒน์ เป็นผู้บรรยายมวยปล้ำและกีฬาอื่น ๆ ทว่าต่อมาก็ลาออก ไปรับงานบรรยายกีฬาต่าง ๆ โดยเฉพาะมวยปล้ำ ร่วมกับจีเอ็มเอ็มสปอร์ตจนถึงปัจจุบัน ทั้งนี้ระยะหลัง สุวัฒน์ลาออกจากราชการ เพื่อไปรับงานบรรยายอย่างเต็มตัว
สุวัฒน์ตั้งชื่อสำหรับการบรรยายมวยปล้ำให้ตัวเองว่า "น้าติง" ซึ่งมีที่มาแบ่งเป็นคำว่าน้า มาจากนักพากย์การ์ตูนชื่อดัง "น้าต๋อย เซมเบ้" โดยสุวัฒน์ให้เหตุผลว่า เป็นคำเรียกที่ติดปากคนไทย และเป็นคำเรียกที่ไม่แก่ ไม่ว่าเวลาจะผ่านไปนานเพียงใด ส่วนคำว่าติง มาจากนักมวยปล้ำชื่อดัง "สติง" (Sting) ซึ่งแข่งขันอยู่ในระยะแรกที่สุวัฒน์เข้ามาบรรยายกีฬา และเขาชื่นชอบเป็นส่วนตัวด้วย อนึ่ง สุวัฒน์เคยเข้าร่วมรายการ "อัจฉริยะข้ามคืน" ในครั้งที่ 43 ซึ่งแข่งขันที่เมืองจำลองพัทยา โดยเข้าถึงรอบ 4 คนสุดท้าย และถอดรหัสสำเร็จเป็นคนที่ 2 แต่ตอบคำถามผิดจึงตกรอบ
ผลรวมว่าง

ผลรวมว่าง  ในทางคณิตศาสตร์ หมายถึงผลของการบวกจำนวนที่ไม่มีอยู่ เช่นจากผลรวม (summation) เป็นต้น ค่าของผลรวมว่างจะเท่ากับศูนย์ ซึ่งเป็นเอกลักษณ์การบวก
ข้อเท็จจริงนี้มีประโยชน์ต่อการศึกษาวิยุตคณิตและพีชคณิตมูลฐาน ด้วยกรณีที่ว่า 0"a" = 0 นั่นคือ การคูณจำนวน "a" ใด ๆ กับศูนย์จะได้ผลลัพธ์เป็นศูนย์เสมอ เนื่องจาก "a" ถูกบวกเข้าไปเป็นจำนวน 0 ตัว ซึ่งหมายความว่าไม่ได้ถูกบวกเข้าไปเลย
นิรพล

ในทางคณิตศาสตร์ สมาชิก "x" ในริง "R" จะเรียกว่าเป็น นิรพล  ก็ต่อเมื่อมีจำนวนเต็มบวก "n" อย่างน้อยหนึ่งจำนวน ที่ทำให้ <math>x^n = 0</math>
<math>A = \begin{pmatrix}
ตัวอย่าง.
0 & 1 & 0 \\
0 & 0 & 1 \\
0 & 0 & 0
\end{pmatrix}</math>
เป็นนิรพล เพราะว่า <math>A^3 = 0</math> ดูเพิ่มที่ เมทริกซ์นิรพล (nilpotent matrix)
<math>A_1 = \begin{pmatrix}
0 & 1 \\
0 & 1
\end{pmatrix}, \;\;
0 & 1 \\
0 & 0
\end{pmatrix}</math> ซึ่งทำให้ <math> A_1A_2=0,\; A_2A_1=A_2 </math>
สมบัติ.
<math>(1-x)(1+x+x^2+...+x^{n-1}) = 1-x^n = 1</math>
โดยทั่วไปจะได้ว่า ผลบวกของสมาชิกหน่วยกับสมาชิกนิรพลเป็นหน่วยเสมอเมื่อทั้งสองสลับที่ได้
จินตนา สุขสถิตย์

จินตนา สุขสถิตย์ หรือ จินตนา ปาลกะวงศ์ ณ อยุธยา (เกิด 6 ธันวาคม พ.ศ. 2481) เป็นนักร้องชาวไทย มีผลงานบันทึกเสียงเป็นที่รู้จักในเพลง "สักขีแม่ปิง", "ฝากรักเอาไว้ในเพลง", "คิดจะปลูกต้นรักอีกกอ", "ไม่เคยรักใครเท่าเธอ" และเพลงประกอบภาพยนตร์ไทยอีกจำนวนมาก และยังมีผลงานบันทึกแผ่นเสียงเพลงพระราชนิพนธ์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทั้งเนื้อร้องภาษาไทย และเนื้อร้องภาษาอังกฤษ 
จินตนา สุขสถิตย์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม เป็น ศิลปินแห่งชาติ สาขาศิลปะการแสดง (ดนตรีสากล – ขับร้อง)
ประวัติ.
จินตนา ปาลกะวงศ์ ณ อยุธยา (สกุลเดิม สุขสถิตย์) เกิดเมื่อวันที่ 6 ธันวาคม พ.ศ. 2481 ที่ตำบลบางขุนพรหม จังหวัดพระนคร เป็นธิดาของกมล กับพยุง สุขสถิตย์ สมรสกับบดินทร์ ปาลกะวงศ์ ณ อยุธยา มีธิดา 3 คน
ประวัติการศึกษา.
จินตนา สุขสถิตย์ สำเร็จการศึกษาระดับมัธยมศึกษาตอนต้น จากโรงเรียนสตรีวิทยา และระดับอาชีวศึกษาชั้นสูง จากโรงเรียนพณิชยการพระนคร ปัจจุบันคือ มหาวิทยาลัยเทคโนโลยีราชมงคลพระนคร
ประวัติชีวิตและผลงาน.
จินตนา สุขสถิตย์ เริ่มเข้าสู่วงการเพลง เมื่อปี พ.ศ. 2500 โดยได้รับการสนับสนุนจากเชาว์ แคล่วคล่อง หัวหน้าวงดนตรีวายุบุตร ซึ่งเป็นวงดนตรีของสำนักงานสลากกินแบ่งรัฐบาลให้มาฝึกขับร้องเพลงเวลาหลังเลิกเรียน หลังจากสำเร็จการศึกษาแล้วได้มาเป็นนักร้องประจำอยู่ในวงดนตรีวายุบุตร ได้ขับร้องเพลงในงานการกุศลต่าง ๆ เช่น งานกาชาด งานช่วยเหลือทหาร ตำรวจชายแดน คนพิการ เด็กอนาถา เป็นประจำทุกปี จนถึงปี พ.ศ. 2508 หลังจากนั้นได้ออกไปประกอบอาชีพเป็นนักร้องตามไนท์คลับ ห้องอาหารในโรงแรมต่าง ๆ และสถานที่อื่น ๆ ทั่วไป
จินตนา สุขสถิตย์ เป็นนักร้องที่มีน้ำเสียงที่ไพเราะ จึงทำให้มีผู้แต่งเพลงหลายคน เช่น บุญช่วย กมลวาทิน, สง่า อารัมภีร, สมาน กาญจนะผลิน ชาลี อินทรวิจิตร และ เชาว์ แคล่วคล่อง เห็นความสามารถดังกล่าว ได้แต่งเพลงให้ร้องจนเป็นที่รู้จักของประชาชนทั่วไป ผลงานเพลงที่สร้างชื่อเสียงในสมัยอยู่กับวงดนตรีวายุบุตร คือ เพลงสักขีแม่ปิง ขับร้องคู่กับชรินทร์ นันทนาคร หลังจากนั้นได้มีผลงานเพลงอีกมากมาย
เธอยังได้ร้องเพลงประกอบในฉากภาพยนตร์หลายเรื่อง อาทิ หนึ่งในทรวง (2506), มือเสือ (2506), อรุณเบิกฟ้า (2509), ไฟรัก (2518)
ผลงานเพลงขับร้องและบันทึกแผ่นเสียง.
จินตนา สุขสถิตย์ มีผลงานเพลงที่ขับร้องอยู่มากมาย และขับร้องได้อย่างยอดเยี่ยมมาก ได้แก่
เนื่องจาก จินตนา สุขสถิตย์ เป็นผู้ที่มีความสามารถสูงในด้านการร้องเพลง และมีน้ำเสียงเป็นอมตะ จึงได้ขับร้องเพลงพระราชนิพนธ์ทั้งเป็นภาษาไทยและภาษาอังกฤษอีกหลายเพลง เพลงประกอบภาพยนตร์อีกหลายเรื่อง และยังได้รับเชิญจากรัฐบาลไทยให้ร่วมขับร้องเพลงพระราชนิพนธ์ "สายฝน" และเพลง "เดอะซาวน์ออฟมิวสิค (The Sound of music)" กับวงดุริยางค์แห่งสถานีวิทยุเซาท์เวสต์ของประเทศเยอรมนี ที่มาเปิดการแสดง ณ โรงละครแห่งชาติ ในปี พ.ศ. 2515
เกียรติคุณ.
จินตนา สุขสถิตย์ มีความตั้งใจปฏิบัติตนให้เป็นประโยชน์แก่สังคม เสียสละทั้งกำลังกาย กำลังใจ กำลังทรัพย์ ได้ไปขับร้องเพลงกล่อมขวัญทหาร ตำรวจชายแดน ตามจังหวัดต่าง ๆ เช่น จังหวัดสกลนคร จังหวัดสุราษฎร์ธานี จังหวัดปัตตานี เป็นต้น และไปขับร้องเพลงในงานกุศลต่าง ๆ อยู่เป็นประจำทุกปีจวบจนปัจจุบัน
ปิคโคโล

ปิคโคโล  เป็นเครื่องดนตรีสากลประเภทเครื่องเป่าลมไม้ รูปร่างคล้ายฟลุทแต่ขนาดเล็กกว่า และมีเสียงสูงกว่า 1 ออคเทฟ มีขนาดเล็กกว่าฟลุท 4 เท่า จึงทำให้มีคุณภาพเสียงที่สดใสและแหลมมาก เสียงในระดับต่ำของปิคโคโลจะดังไม่ชัดเจน ปิคโคโลจึงเหมาะที่จะใช้ในการเล่นในระดับเสียงกลางและเสียงสูงมากกว่าในระดับเสียงต่ำ ปิคโคโลในวงออร์เคสตรา คือในศตวรรษที่ 18 ด้วยสุ้มเสียงที่แหลมสูงของปิคโคโลนี้เองทำให้เราสามารถ ที่จะได้ยินเสียงปิคโคโลได้อย่างชัดเจน ถึงแม้ว่าเครื่องดนตรีชิ้นอื่นจะบรรเลงอยู่ก็ตาม
สุรสิทธิ์ สัตยวงษ์

สุรสิทธิ์ สัตยวงษ์ (15 กรกฎาคม พ.ศ. 2466 - 9 กันยายน พ.ศ. 2526) อดีตนักร้อง นักแสดงชาวไทย
ประวัติ.
สุรสิทธิ์ สัตยวงษ์ เกิดเมื่อวันที่ 15 กรกฎาคม พ.ศ. 2466 ที่จังหวัดพระนครศรีอยุธยา เขามีความสามารถรอบด้าน ทั้งด้านการเรียน กีฬา และร้องเพลง เขาเคยรับราชการเป็นทั้งครูและตำรวจ แต่ด้วยน้ำเสียงอันไพเราะหม่อมเจ้าศุกรวรรณดิศ ดิศกุลจึงชักชวนให้รับราชการเป็นนักร้องของวงดุริยางค์กองทัพเรือ (รุ่นเดียวกับ สมยศ ทัศนพันธุ์ และเสน่ห์ โกมารชุน) โดยเรียนร้องเพลงกับครูล้วน ควันธรรมพร้อมกับชาลี อินทรวิจิตร ต่อมาจึงย้ายไปเป็นนักร้องในวงดนตรีสำนักงานทรัพย์สินส่วนพระมหากษัตริย์ รุ่นเดียวกับ สุพรรณ บูรณะพิมพ์ ปิติ เปลี่ยนสายสืบ และสถาพร มุกดาประกร ก่อนเข้าเรียนที่โรงเรียนจ่าอากาศ และประจำที่กองภาพยนตร์ทหารอากาศ
จากนักร้องสุรสิทธิ์กลายมาเป็นนักแสดงด้วยการชักชวนของนาวาอากาศเอกสวัสดิ์ ฑิฆัมพร แห่งกองภาพยนตร์ทหารอากาศ เมื่อราวปี 2486 ในช่วงนั้นเป็นช่วงสงครามโลกครั้งที่ 2 วงการละครเวทีได้รับความนิยมขึ้นมาแทนที่ภาพยนตร์ซึ่งกำลังซบเซา สุรสิทธิ์ได้ไต่เต้าขึ้นมาเป็นพระเอกละครระดับแถวหน้าอย่างรวดเร็ว โดยมีผลงานที่เป็นตำนานคือเรื่อง "พันท้ายนรสิงห์" ที่เขารับบทนำและร้องเพลงเอก "น้ำตาแสงไต้" เป็นที่จับใจแฟน ๆ
เมื่อสงครามโลกสิ้นสุดลง วงการภาพยนตร์ไทยค่อย ๆ ล้มลุกคลุกคลานเพื่อตั้งหลักใหม่ จนกระทั่งกลับมาคึกคักได้เมื่อ "สุภาพบุรุษเสือไทย" ที่สร้างโดย หม่อมเจ้าศุกรวรรณดิศ ดิศกุล และแท้ ประกาศวุฒิสาร (ดัดแปลงจากนวนิยายเรื่องดัง 'เสือไทยผู้สุภาพ' ของ เสนีย์ บุษปะเกศ คู่กับ สอางค์ ทิพย์ทัศน์) เข้าฉายที่โรงภาพยนตร์ศาลาเฉลิมกรุง โดยมีสุรสิทธิ์เล่นเป็นพระเอก ผลงานเรื่องนี้ได้รับการตอบรับอย่างเกรียวกราวจากแฟน ๆ ภาพยนตร์ ชื่อเสียงของสุรสิทธิ์ก็ยิ่งขจรขจาย และมาดเสือของเขาก็กลายเป็นต้นแบบแฟชั่นให้บรรดาชายหนุ่มน้อยใหญ่ได้ลอกเลียนแบบ
ช่วงหลังสุรสิทธิ์มีปัญหาด้านสุขภาพแต่ยังคงรับงานแสดงภาพยนตร์เรื่อยมา และยังคงเป็นนักร้องรับเชิญในรายการเพลง ทางโทรทัศน์ช่อง 7 สี ติดต่อกันนานหลายปี
เสียชีวิต.
สุรสิทธิ์เสียชีวิตเมื่อวันที่ 9 กันยายน พ.ศ. 2526 ด้วยภาวะหัวใจล้มเหลว ขณะอายุได้ 60 ปี ที่โรงพยาบาลเมโย มีงานพระราชทานเพลิงศพ เป็นกรณีพิเศษ ณ วัดพระศรีมหาธาตุวรมหาวิหาร(บางเขน) ในวันเสาร์ ที่ 24 ธันวาคม พ.ศ. 2526
คางามิ

คางามิ  แปลว่ากระจกเงาในภาษาญี่ปุ่น อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ความกดอากาศ

ความกดอากาศ (อังกฤษ: Atmospheric pressure) หรือที่รู้จักกันในชื่อความดันบรรยากาศและความดันอากาศ เป็นความดันภายใต้บรรยากาศของโลก โดยทั่วไปแล้วความกดอากาศจะมีค่าใกล้เคียงกับความกดอากาศที่เกิดจากน้ำหนักของอากาศอยู่บนจุดใด ๆ ซึ่งหมายความว่า จุดที่มีความกดอากาศต่ำจะมีอากาศที่มีมวลต่ำจะอยู่ข้างบนพื้นที่ ด้วยเหตุผลแบบเดียวกัน ความกดอากาศจะต่ำลงเมื่อระดับความสูงเพิ่มขึ้น บรรยากาศมาตรฐาน (สัญลักษณ์: atm) คือหน่วยของแรงดันที่กำหนดไว้ที่ 101,325 Pa (1,013.25 hPa หรือ 1,013.25 mbar) ซึ่งเทียบเท่ากับ 760 mmHg, 29.9212 นิ้วปรอท หรือ 14.696 psi หน่วย atm นั้นเทียบเท่ากับความดันบรรยากาศระดับน้ำทะเลเฉลี่ยบนโลก ดังนั้นความดันบรรยากาศของโลกที่ระดับน้ำทะเลอยู่ที่ประมาณ 1 atm
ความกดอากาศมาตรฐาน.
มีสถานะเป็นก๊าซ แต่อากาศก็มีน้ำหนักเช่นเดียวกับของแข็งและของเหลว เราเรียกน้ำหนักซึ่งกดทับกันลงมานี้ว่า “ความกดอากาศ” (Air pressure) ความกดอากาศจะมีความแตกต่างกับแรงที่เกิดจากน้ำหนักกดทับตรงที่ความกดอากาศมีแรงดันอากาศทุกทิศทาง เช่นเดียวกับแรงดันอากาศในลูกโป่ง เมื่ออากาศเย็นซึ่งมีความหนาแน่นมากกว่าอากาศร้อน จึงมีความกดอากาศมากกว่าเรียกว่า “ความกดอากาศสูง” (High pressure) ในแผนที่อุตุนิยมจะใช้อักษร “H” สีน้ำเงินเป็นสัญลักษณ์ ในทางกลับกันหากอากาศร้อนก็จะมีความหนาแน่นน้อยกว่าอากาศเย็น จึงมีความกดอากาศน้อยกว่าเรียกว่า “ความกดอากาศต่ำ” (Low pressure) ในแผนที่อุตุนิยมจะใช้อักษร “L” สีแดงเป็นสัญลักษณ์
นักอุตุนิยมวิทยาใช้เครื่องมือ "บารอมิเตอร์" อย่างละเอียดสำหรับวัดความกดอากาศ หน่วยที่ใช้วัดความกดของอากาศนั้นอาจจะเป็นความสูงของปรอทเป็นนิ้วหรือเซนติเมตร ปอนด์ต่อตารางนิ้ว หรือกิโลกรัมต่อตารางเซนติเมตรก็ได้ แต่ในปัจจุบันส่วนมากนิยมใช้หน่วยเป็นมิลลิบาร์ (millibar) เพราะเป็นหน่วยที่สะดวกกว่า ซึ่งเราจะเปรียบเทียบกันได้ตามหลักการคำนวณต่อไปนี้
หุ่นจำลอง

หุ่นจำลอง หรือ รูปสัญลักษณ์ผู้ตาย หรือ  คือ หุ่น หรือรูปสัญลักษณ์ที่ใช้แทนผู้ตายซึ่งมักจะเป็นรูปปั้น หรือรูปสลักจากหิน หรือไม้ รูปสัญลักษณ์มักจะเป็นรูปเต็มตัวของผู้ตาย ที่มักจะตั้งอยู่ภายในวัดคริสต์ศาสนา อนุสรณ์ผู้ตายแตกต่างจาก “อนุสรณ์ที่เก็บศพ” ตรงที่อนุสรณ์ผู้ตาย จะเป็นเพียงสิ่งที่สร้างแทนผู้ตาย โดยไม่มีร่างของผู้ตายฝังอยู่ด้วยเช่นอนุสรณ์ที่เก็บศพ โดยทั่วไปรูปสัญลักษณ์ที่ทำ จะเป็นร่างนอนหงายพนมมือ หรือบางครั้งอาจจะคุกเข่าหรือยืนสวดมนต์ ในบางครั้งอนุสรณ์ผู้ตายจะเป็นเพียงครึ่งตัว เช่นเหรียญที่มีภาพอับราฮัม ลิงคอล์นครึ่งตัว 
รูปสัญลักษณ์ผู้ตายอาจจะใช้ในพิธีทางศาสนาเพื่อแทนผู้ที่ไม่เป็นที่นิยม เช่นการเผารูปเพื่อแสดงถึงการกำจัดผู้ตาย เช่นในอังกฤษจะมีการเผารูปสัญลักษณ์ที่ทำจากฟางหรือเศษวัสดุเป็นรูปกาย ฟอคส์ (Guy Fawkes) ทุกวันที่ 5 พฤศจิกายนของทุกปี เพี่อเป็นการระลึกถึงกาย ฟอคส์ผู้มีส่วนในการวางการคบคิดระเบิดรัฐสภาอังกฤษ (Gunpowder Plot) โดยผู้นับถือนิกายโรมันคาทอลิกเพื่อจะพยายามกำจัดพระเจ้าเจมส์ที่ 1 แห่งอังกฤษ เมื่อปี ค.ศ. 1605 แต่ไม่สำเร็จ
 วิกิมีเดียคอมมอนส์มีสื่อเกี่ยวกับ
นิจพล

นิจพล  คือสมบัติอย่างหนึ่งของการดำเนินการทางคณิตศาสตร์และวิทยาการคอมพิวเตอร์ ซึ่งจะให้ผลลัพธ์เป็นค่าเดิมเสมอแม้ว่าจะกระทำการดำเนินการดังกล่าวกี่ครั้งก็ตาม 
นิยาม.
มีนิยามสองอย่างเกี่ยวกับนิจพลดังนี้
นิยามแบบรูปนัย.
การดำเนินการทวิภาค.
ถ้าให้ "S" เป็นเซตเซตหนึ่ง ที่มีการดำเนินการทวิภาค * บนเซตนั้น สมาชิก "s" ที่อยู่ในเซต "S" จะเรียกว่าเป็นสมาชิกนิจพลภายใต้การดำเนินการ * ถ้า
<math>s * s = s</math>
ในกรณีพิเศษ สมาชิกเอกลักษณ์ทุกตัวเป็นสมาชิกนิจพล และถ้าหากทุก ๆ สมาชิกใน "S" เป็นสมาชิกนิจพลแล้ว จะกล่าวได้ว่าการดำเนินการทวิภาค * เป็นนิจพล เช่น การดำเนินการยูเนียนและอินเตอร์เซกชันของเซต ล้วนเป็นนิจพล
การดำเนินการเอกภาค.
ถ้าให้ "f" เป็นการดำเนินการเอกภาคอันหนึ่ง "f" จะเรียกว่าเป็นนิจพลสำหรับสมาชิก "x" ทุกตัวของเซต "X" ถ้า
<math>f(f(x)) = f(x)</math>
ซึ่งเงื่อนไขดังกล่าวสามารถเขียนในรูปแบบของการประกอบฟังก์ชัน (function composition) ได้เป็น "f o f = f"
ในกรณีพิเศษ ฟังก์ชันเอกลักษณ์ <math>f(x) = x</math> ก็เป็นนิจพล และฟังก์ชันคงตัว <math>f(x) = c</math> ก็เป็นนิจพลเช่นกัน
มนัส ปิติสานต์

พันจ่าอากาศเอก มนัส ปิติสานต์ (เกิด 1 กรกฎาคม พ.ศ. 2471) เป็นนักดนตรี และนักประพันธ์เพลง ได้รับการยกย่องเชิดชูเกียรติจากคณะกรรมวัฒนธรรมแห่งชาติเป็น ศิลปินแห่งชาติ สาขาศิลปะการแสดง (ดนตรีไทยสากล) ประจำปี 2555 เกิดที่ตำบลบางบัวทอง อำเภอบางบัวทอง จังหวัดนนทบุรี เป็นบุตรของนายมูล และนางจำเริญ ปิติสานต์ บิดารับราชการจึงติดตามบิดามาเรียนหนังสือที่อำเภอพระประแดง จังหวัดสมุทรปราการ แล้วย้ายมาเรียนต่อชั้นมัธยมที่โรงเรียนเนติศึกษา ย่านราชวัตร จนกระทั่งเกิดสงครามโลกครั้งที่สอง ได้ย้ายไปเรียนที่กองดุริยางค์ทหารอากาศ เป็นลูกศิษย์ของพระเจนดุริยางค์ รุ่นเดียวกับ สง่า อารัมภีร, ปรีชา เมตไตรย์, ชลหมู่ ชลานุเคราะห์ และฑีฆา โพธิเวส เข้ารับราชการเป็นนักดนตรีกองดุริยางค์ทหารอากาศตั้งแต่ปี พ.ศ. 2486 จนเกษียณอายุราชการ
มนัส ปิติสานต์ มีโอกาสร่วมงานกับ สง่า อารัมภีร และ ปรีชา เมตไตรย์ เล่นดนตรีและแต่งเพลงร้อง เพลงละครเวที ให้กับคณะศิวารมณ์ของ หม่อมหลวงทรงสอางค์ ฑิฆัมพร ต่อมาทั้งสามท่านได้ร่วมกันก่อตั้ง วงดนตรีกระชับมิตร ในปี พ.ศ. 2498
มนัส ปิติสานต์ มีผลงานแต่งเพลงที่มีชื่อเสียงเช่น เพลง "เสน่หา" (แต่งเมื่อ พ.ศ. 2507 ขับร้องโดย สุเทพ วงศ์กำแหง เมื่อ พ.ศ. 2509) "เหมือนคนละฟากฟ้า" (แต่งเมื่อ พ.ศ. 2503 คำร้องโดย จงรัก จันทร์คณา ขับร้องโดยธานินทร์ อินทรเทพ เมื่อ พ.ศ. 2506) "ระฆังใจ", "คืนนั้น", "ไม่มีเสียงเรียกจากใจ", "เพื่อเธอที่รัก", "เปลวไฟรัก", "ฝนรักฝนเศร้า", "คืนคำรัก" "เธอก็รู้" และ "ฝันกลางฤดูฝน" ฯลฯ
มนัส ปิติสานต์ ยังได้ประพันธ์เพลงประกอบละครโทรทัศน์ที่สร้างชื่อเสียงไว้เกือบร้อยเรื่อง ได้แก่เพลง "พิภพมัจจุราช" (ชับร้องโดย วิเชียร ภู่โชติ) "กระสือ", "หุ่นไล่กา", "อมฤตาลัย", "ปอบผีฟ้า", "แม่นาคพระโขนง", "สิงหไกรภพ", "สี่ยอดกุมาร", "แก้วนพแก้ว", "ขุนแผนผจญภัย", "ห้องหุ่น", "ดาวพระศุกร์", "ซ่อนกลิ่น", "กฏแห่งกรรม", "ละอองดาว", "จินดาสมุทร", "เจ็ดสุริยัน", "จุดเจ็บในดวงใจ", "เจ้าสาสชุดสีดำ", "ขวานฟ้าหน้าดำ", "เจ้าหญิงแตงอ่อน", "นางสิบสอง", "ฉนวนบาป", "ช้างเพื่อนแก้ว", "บาอาลี", "ความรักมักเป็นอย่างนี้" ฯลฯ
ผลงานเพลง "เหมือนคนละฟากฟ้า" (คำร้องโดย จงรัก จันทร์คณา) ขับร้องโดย ธานินทร์ อินทรเทพ ได้รับรางวัลพระราชทานแผ่นเสียงทองคำ ครั้งที่ 1 จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประเภทนักร้องชายชนะเลิศ เพลงไทยสากล ประเภท ก. ประจำปี พ.ศ. 2507
หยาดน้ำฟ้า

ในทางอุตุนิยมวิทยา หยาดน้ำฟ้า  เป็นปรากฏการณ์ของน้ำในอากาศ (hydrometeor) ประเภทหนึ่ง ซึ่งหมายความถึงผลิตภัณฑ์ใด ๆ อันเกิดจากการควบแน่นของไอน้ำในบรรยากาศและตกลงมาด้วยอิทธิพลของแรงโน้มถ่วง รูปแบบหลักของหยาดน้ำฟ้าประกอบด้วยฝนละออง (drizzle), ฝน, ฝนน้ำแข็ง (sleet), หิมะ, ลูกปรายหิมะ (graupel) และลูกเห็บ (hail) หยาดน้ำฟ้าเกิดขึ้นเมื่อบรรยากาศเหนือพื้นดินบริเวณหนึ่งอิ่มตัวด้วยไอน้ำ จากนั้นน้ำเกิดการควบแน่นและตกลงมา หมอก (fog) และหมอกน้ำค้าง (mist) จึงไม่จัดเป็นหยาดน้ำฟ้า มีอยู่สองกระบวนการที่อากาศอิ่มตัวได้ คือ อากาศได้รับความเย็นหรือเพิ่มไอน้ำเข้าไปในอากาศ ซึ่งสองกระบวนการนี้อาจเกิดร่วมกันได้ โดยทั่วไปหยาดน้ำฟ้าจะตกกลับคืนสู่พื้นดิน แต่ยกเว้นน้ำโปรยฐานเมฆ (virga) ซึ่งระเหยไปหมดก่อนตกถึงพื้น หยาดน้ำฟ้าก่อตัวขึ้นเป็นหยาดเล็กที่รวมกันโดยชนกับหยดฝนหรือผลึกน้ำแข็งอื่นภายในเมฆ หยดฝนที่ตกลงมามีขนาดแตกต่างกันตั้งแต่รูปทรงคล้ายแพนเค้กกลมแป้นสำหรับหยดขนาดใหญ่ ถึงทรงกลมเล็กสำหรับหยดขนาดเล็ก เกล็ดหิมะ (snowflake) มีหลายรูปทรงและแบบ ขึ้นอยู่กับอุณหภูมิและความชื้นของอากาศที่เกล็ดหิมะเคลื่อนผ่านก่อนตกสู่พื้น หิมะและลูกปรายหิมะจะเกิดเฉพาะเมื่ออุณหภูมิใกล้ผิวดินใกล้หรือต่ำกว่าจุดเยือกแข็งของน้ำ ส่วนลูกเห็บสามารถเกิดขึ้นในเขตอุณหภูมิอบอุ่นได้จากกระบวนการก่อตัว
โดยรวมหยาดน้ำฟ้าเกิดจากความชื้นเหนือแนวปะทะ (weather front) เป็นหลัก หากมีความชื้นเพียงพอและมีการเคลื่อนที่ขึ้น หยาดน้ำฟ้าจะตกจากมวลอากาศร้อนขึ้นทางแนวดิ่ง (convective cloud) เช่น คิวมูโลนิมบัส และสามารถก่อตัวเป็นบริเวณแถบฝนแคบ ๆ ได้
ถนนอุดมสุข

ถนนอุดมสุข (อักษรโรมัน: Thanon Udom Suk) เป็นถนนสายหนึ่งในเขตบางนาและเขตประเวศ กรุงเทพมหานคร เดิมคือ ซอยสุขุมวิท 103 มีระยะทางประมาณ 4 กิโลเมตร เป็นถนนแบบ 4 ช่องทางจราจรไม่มีเกาะกลาง แยกจากถนนสุขุมวิทที่ทางแยกอุดมสุขในพื้นที่แขวงบางนาเหนือ เขตบางนา ตรงไปทางทิศตะวันออก เมื่อถึงซอยอุดมสุข 29 (พุทธวิถี 1) เป็นเส้นแบ่งพื้นที่การปกครองระหว่างเขตบางนากับเขตพระโขนง จนกระทั่งข้ามคลองเคล็ดจึงเข้าพื้นที่แขวงหนองบอน เขตประเวศ แนวเส้นทางยังคงมุ่งไปทางทิศตะวันออกจนไปสิ้นสุดที่ทางแยกศรีอุดมซึ่งเป็นจุดตัดกับถนนศรีนครินทร์ โดยมีแนวถนนที่ตรงต่อเนื่องไปคือ ถนนเฉลิมพระเกียรติ ร.9
ถนนอุดมสุขเป็นถนนที่มีตลาดตลอดทั้งวัน โดยในตอนเช้าจะมีตลาดสด ส่วนตอนบ่ายจนถึงเย็นจะเริ่มแปรเป็นตลาดอาหารสำเร็จรูป ตลอดเส้นทางของถนนอุดมสุขมีสิ่งอำนวยความสะดวกหลายอย่าง เช่น ร้านบริการอัดรูป ธนาคาร สนามกอล์ฟ สนามเทนนิส ศูนย์พยาบาลสำหรับประชาชน ร้านตัดผม ร้านรับทำกุญแจ เป็นต้น
ถนนเฉลิมพระเกียรติ ร.9

ถนนเฉลิมพระเกียรติ ร.9  เป็นถนนสายสำคัญของเขตประเวศ กรุงเทพมหานคร เดิมมีชื่อเรียกว่าซอยสุขุมวิท 103 (อุดมสุข) และถนนสุขาภิบาล 1 แต่ทางกรุงเทพมหานครได้เปลี่ยนชื่อเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 ประกอบกับมีสวนหลวง ร.9 ตั้งอยู่บริเวณถนนสายนี้
ถนนเฉลิมพระเกียรติ ร.9 มีระยะทางประมาณ 9.8 กิโลเมตร เป็นถนนขนาด 2–6 ช่องทางจราจร (ระยะทางส่วนใหญ่เป็นถนนขนาด 4 ช่องทางจราจรไม่มีเกาะกลางถนน) เริ่มตั้งแต่ทางแยกศรีอุดม (จุดตัดระหว่างถนนศรีนครินทร์กับถนนอุดมสุข) ในพื้นที่แขวงหนองบอน ไปทางทิศตะวันออก เมื่อถึงปากซอยเฉลิมพระเกียรติ ร.9 ซอย 18 จึงวกขึ้นไปทางทิศตะวันออกเฉียงเหนือบริเวณวัดตะกล่ำ ผ่านหน้าสวนหลวง ร.9 จากนั้นข้ามคลองปลัดเปรียงเข้าพื้นที่แขวงดอกไม้ ตัดกับถนนพัฒนาการแล้วโค้งไปทางทิศตะวันออกและทิศตะวันออกเฉียงเหนือ ข้ามคลองสองห้องเข้าพื้นที่แขวงประเวศ ไปทางทิศเดิม จนกระทั่งถึงปากซอยเฉลิมพระเกียรติ ร.9 ซอย 81 จึงตรงไปทางทิศเหนือ ตัดกับถนนอ่อนนุชที่ทางแยกประเวศ และตรงไปทางทิศเดิม ข้ามคลองประเวศบุรีรมย์บริเวณหน้า สน.ประเวศ และจนสุดถนนที่ทางรถไฟสายตะวันออก
นารถ ถาวรบุตร

นารถ ถาวรบุตร (16 ตุลาคม พ.ศ. 2448 - 26 มกราคม พ.ศ. 2524) นักดนตรี และนักแต่งเพลงที่มีชื่อเสียง โดยเฉพาะเพลงที่แต่งคู่กับครูแก้ว อัจฉริยกุล
ประวัติ.
วัยต้น.
เกิดที่จังหวัดราชบุรี เป็นบุตรของนายจู และนางเอี่ยม ถาวรบุตร เข้าเป็นนักเรียนประจำที่โรงเรียนกรุงเทพคริสเตียนจนถึงชั้นมัธยม 8 ในระหว่างนั้นได้เรียนเปียโนและอ่านโน้ตเพลง จากครูชาวต่างชาติชื่อ มิสแอนนาเบล คอลส์ (แหม่มกอ) เมื่ออายุ 18 ปี ได้ออกจากโรงเรียนไปเป็นนักดนตรีตามบาร์ฝรั่งแถบถนนเจริญกรุง ถนนสีลม ถนนสาทร 
วัยหนุ่ม.
พ.ศ. 2468 เมื่ออายุ 20 ปี ได้เข้าเป็นนักดนตรีวงเครื่องสายฝรั่งหลวงของพระเจนดุริยางค์ แล้วสมัครเข้าทำงานที่โรงเรียนพลตำรวจ พร้อมกับเล่นดนตรีตอนกลางคืน และแต่งเพลงให้กับละครร้อง คณะละครปรีดาลัย ของพระนางเธอลักษมีลาวัณ
พ.ศ. 2478 ได้เป็นหัวหน้าวงดนตรีของภาพยนตร์เสียงศรีกรุง กับแต่งเพลงประกอบหนังพูดไว้จำนวนมาก เช่น ""ข้างบ้านเรือนเคียง" "เพลินเพลงรัก" "ฉันฝันไป" "เธอกับฉันคือเพลง" "ใจสนองใจ" "หนึ่งทิวา" "เธอใกล้หรือไกล"" เพลงหนึ่งที่มีชื่อเสียง คือ "สยามานุสติ" นำพระราชนิพนธ์ในพระบาทสมเด็จพระมงกุฎเกล้าเจ้าอยู่หัว มาใส่ทำนองประกอบเรื่อง "ค่ายบางระจัน " ของศรีกรุง พ.ศ. 2482
วัยกลางคน.
ต่อมา สมัครเข้ารับราชการกรมโฆษณาการในปี พ.ศ. 2484 เป็นนักแต่งเพลงให้กับวงดนตรีกรมโฆษณาการ ที่มีครูเอื้อ สุนทรสนานเป็นหัวหน้าวง แต่เกิดข้อขัดแย้งกันจึงลาออกไปเป็นหัวหน้าวงดนตรีของสำนักงานทรัพย์สินส่วนพระมหากษัตริย์
วัยเกษียน.
พ.ศ. 2495 เป็นหัวหน้าวงดนตรีของโรงงานยาสูบ จนเกษียณอายุราชการในปี พ.ศ. 2508 จากนั้นเป็นครูสอนดนตรี และแต่งเพลงให้กับโรงเรียนเซนต์จอห์น จนเสียชีวิต เมื่อวันที่ 26 มกราคม พ.ศ. 2524
กรดกระเพาะอาหาร

กรดกระเพาะ  คือ สิ่งคัดหลั่งจากกระเพาะอาหาร โดยมีองค์ประกอบส่วนใหญ่ คือ กรดไฮโดรคลอริก นอกจากนี้ ยังพบโปแตสเซียมคลอไรด์และโซเดียมคลอไรด์อีกบ้างเล็กน้อย
เดสทินีกันดั้ม

ZGMF-X42S เดสทินี่กันดั้ม  เป็นหนึ่งในโมบิลสูทตัวเอกของการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
เดสทินี่กันดั้มเป็นโมบิลสูทรุ่นต้นแบบของซาฟท์ซึ่งกิลเบิร์ต ดูแลนดัลได้พัฒนาเพื่อให้ชิน อาสึกะใช้งานโดยเฉพาะ ระบบของเดสทินี่กันดั้มได้ถูกทดสอบด้วย ZGMF-X56S/θ เดสทินีอิมพัลส์ เพื่อแก้ปัญหาของเดสทินี่อิมพัลส์ที่มีระยะเวลาในการปฏิบัติการที่สั้นเกินไปจึงใช้เตาปฏิกรณ์ไฮเปอร์ดิวเทอเรียนเป็นแหล่งพลังงาน
เดสทินี่กันดั้มมีพลังในการต่อสู้เทียบได้กับอิมพัลส์กันดั้มที่ใช้ซิลลูเอ็ตแพ็คแบบมาตรฐานทั้งสามรวมกัน โดยใช้ระบบขับเคลื่อน "ปีกแห่งแสง" ซึ่งทำให้เดสทินี่กันดั้มเป็นโมบิลสูทที่มีความเร็วสูงสุดและยังใช้มิราจคอลลอยด์สร้างภาพลวงตาเป็นร่างแยกของเดสทินี่อิมพัลส์เพื่อหลอกให้ศัตรูสับสนได้ อาวุธหลักของเดสทินี่กันดั้มคือบีมแคนน่อนกำลังสูงและดาบต่อต้านยานรบ"อารอนไดท์"ที่พับเก็บไว้ด้านหลัง บูมเมอแรงบีม "แฟลชเอดจ์ 2" ที่อยู่ที่ไหล่สามารถใช้เป็นบีมเซเบอร์ได้ และที่ฝ่ามือทั้งสองข้างจะมีบีมแคนน่อน "ปาล์มาฟิโอคินา" ที่ได้รับการออกแบบไว้ใช้ในระยะประชิด
ชินได้รับเดสทินี่กันดั้มจากกิลเบิร์ตหลังจากที่สามารถทำลายฟรีด้อมกันดั้มได้และใช้เป็นโมบิลสูทประจำตัวในการสู้รบครั้งสำคัญหลายครั้ง เดสทินี่กันดั้มมีข้อต่อสีเงิน สุดท้ายเดสทินี่กันดั้มของชินถูกอินฟินีตี้จัสติสกันดั้มของอัสรันทำลายในที่สุด แต่ไม่มีคำอธิบายว่ามาจากอะไร
กิจการร่วมค้า

กิจการร่วมค้า (Joint Venture) คือ กิจการที่ดำเนินการร่วมกันเป็นทางการค้าหรือหากำไรระหว่างบริษัทกับบริษัท บริษัทกับห้างหุ้นส่วนนิติบุคคล ห้างหุ้นส่วนนิติบุคคลกับห้างหุ้นส่วนนิติบุคคล หรือระหว่างบริษัทและ /หรือห้างหุ้นส่วนนิติบุคคลกับบุคคลธรรมดา คณะบุคคลที่มิใช่นิติบุคคล ห้างหุ้นส่วนสามัญหรือนิติบุคคลอื่น ที่บรรยายไว้ในมาตรา 39 แห่งประมวลรัษฏากร
ในทางปฏิบัติกรมสรรพากรได้วางบรรทัดฐานในการพิจารณาเพิ่มเติม โดยกำหนดว่ากิจการร่วมค้า จะต้องมีคุณสมบัติเข้าลักษณะใดลักษณะหนึ่งดังต่อไปนี้ด้วย
การกีฬาแห่งประเทศไทย

การกีฬาแห่งประเทศไทย (ชื่อย่อ: กกท., SAT) เป็นหน่วยงานรัฐวิสาหกิจ สังกัดกระทรวงการท่องเที่ยวและกีฬา เป็นองค์กรหลักที่ทำหน้าที่กำกับดูแลและส่งเสริมกีฬาในประเทศไทยทั้งหมดทุกชนิดกีฬา มีสำนักงานใหญ่ตั้งอยู่ที่เลขที่ 286 ศูนย์กีฬาหัวหมาก ถนนรามคำแหง แขวงหัวหมาก เขตบางกะปิ กรุงเทพมหานคร
ประวัติ.
การกีฬาแห่งประเทศไทย จัดตั้งขึ้นโดยพระราชบัญญัติการกีฬาแห่งประเทศไทย พ.ศ. 2528 ซึ่งประกาศเมื่อวันที่ 4 ตุลาคม ปีเดียวกัน โดยจัดตั้งขึ้นแทน "องค์การส่งเสริมกีฬาแห่งประเทศไทย" ซึ่งตั้งขึ้นตามพระราชกฤษฎีกาจัดตั้งองค์การส่งเสริมการกีฬาแห่งประเทศไทย พ.ศ. 2507 ที่ประกาศเมื่อ 12 กันยายน ปีดังกล่าว และให้มีอำนาจหน้าที่ในการส่งเสริมกีฬาในประเทศไทย และควบคุมการดำเนินกิจการกีฬาในประเทศไทยให้กว้างขวางและมีประสิทธิภาพยิ่งขึ้น ตามนัยแห่งพระราชบัญญัติฯ ต่อมา พระราชบัญญัติการกีฬาแห่งประเทศไทย พ.ศ. 2558 ประกาศใช้แทนพระราชบัญญัติฯ ฉบับปี พ.ศ. 2528 โดยให้มีผลบังคับ ตั้งแต่วันที่ 27 มีนาคม พ.ศ. 2558 เป็นต้นไป
การบริหารงาน.
อาศัยอำนาจ ตามพระราชบัญญัติการกีฬาแห่งประเทศไทย (ฉบับที่ 2) พ.ศ. 2560 ซึ่งมีผลในวันที่ 11 ตุลาคม พ.ศ. 2560
การกีฬาแห่งประเทศไทย มีโครงสร้างการบริหารคือ "คณะกรรมการการกีฬาแห่งประเทศไทย" ทั้งหมด 15 คน ประกอบด้วยนายกรัฐมนตรี หรือรองนายกรัฐมนตรีที่นายกรัฐมนตรีมอบหมาย เป็นประธาน รัฐมนตรีว่าการกระทรวงการท่องเที่ยวและกีฬา เป็นรองประธานกรรมการ ปลัดกระทรวงกลาโหม ปลัดกระทรวงการคลัง ปลัดกระทรวงการท่องเที่ยวและกีฬา ปลัดกระทรวงมหาดไทย และปลัดกระทรวงศึกษาธิการ เป็นกรรมการ ประธานคณะกรรมการโอลิมปิกแห่งประเทศไทย ในพระบรมราชูปถัมภ์ และประธานคณะกรรมการพาราลิมปิกแห่งประเทศไทย เป็นกรรมการ ผู้แทนสมาคมกีฬาที่ใช้คำว่า “แห่งประเทศไทย” ซึ่งมาจากการเลือกกันเองของ
นายกสมาคมกีฬาที่ใช้คำว่า “แห่งประเทศไทย” จำนวนหนึ่งคน เป็นกรรมการ ผู้แทนสมาคมกีฬาแห่งจังหวัดซึ่งมาจากการเลือกกันเองของนายกสมาคมกีฬาแห่งจังหวัด
จำนวนหนึ่งคน เป็นกรรมการ ผู้ทรงคุณวุฒิซึ่งคณะรัฐมนตรีแต่งตั้งจำนวนไม่เกินสามคน โดยให้แต่งตั้งจากผู้ทรงคุณวุฒิ ที่มีความรู้ ความเชี่ยวชาญ หรือประสบการณ์ด้านกฎหมาย การแพทย์ การบริหารการกีฬา หรือวิทยาศาสตร์การกีฬา เป็นกรรมการ ให้ผู้ว่าการกีฬาแห่งประเทศไทยเป็นกรรมการและเลขานุการ
และกรรมการโดยตำแหน่ง กับกรรมการซึ่งแต่งตั้ง ตามมติคณะรัฐมนตรี และมี"ผู้ว่าการการกีฬาแห่งประเทศไทย" เป็นผู้มีตำแหน่งรับผิดชอบใน"คณะกรรมการการกีฬาแห่งประเทศไทย" โดยได้รับงบประมาณจากรัฐบาลเป็นรายปี
คณะกรรมการในปัจจุบัน.
คณะกรรมการการกีฬาแห่งประเทศไทย ตาม พ.ร.บ.การกีฬาแห่งประเทศไทย (ฉบับที่ 1) พ.ศ. 2558 มีผล 27 มีนาคม พ.ศ. 2558 และ พ.ร.บ.การกีฬาแห่งประเทศไทย (ฉบับที่ 2) พ.ศ. 2560 มีผลตั้งแต่วันที่ 11 ตุลาคม พ.ศ. 2560 ปัจจุบันมีรายชื่อคณะกรรมการดังนี้
หน่วยงานในสังกัด.
การบริหารงานของการกีฬาแห่งประเทศไทยเป็นไปตามข้อบังคับการกีฬาแห่งประเทศไทยว่าด้วยการจัดแบ่งส่วนงานและการบริหารงานของ กกท. พ.ศ. 2566 เมื่อวันที่ 28 ธันวาคม พ.ศ. 2565 โดยมีสายงานและการบริหาร ดังต่อไปนี้
สมาคมกีฬาแห่งประเทศไทย.
สมาคมกีฬาแห่งประเทศไทย ที่อยู่ในความดูแลของการกีฬาแห่งประเทศไทย มีรายชื่อดังต่อไปนี้
โอกูริงานะ

โอกูริงานะ (; โรมาจิ: "okurigana") คือ คานะที่ต่อท้ายคันจิในภาษาญี่ปุ่น มักใช้ผันคำคุณศัพท์และคำกริยา โอกูริงานะยังใช้บอกกาล ความเป็นบอกเล่า/ปฏิเสธ ความสุภาพ และทำหน้าที่ต่าง ๆ ได้อีกมากมาย ปัจจุบันโอกูริงานะเขียนด้วยฮิรางานะ ในอดีตเขียนด้วยคาตากานะ
ตัวอย่างการผัน.
คำคุณศัพท์ในภาษาญี่ปุ่นใช้โอะคุริงะนะเพื่อบอกกาล และความเป็นบอกเล่า/ปฏิเสธ ซึ่งจะมีรูปแบบเดียวกันทั้งหมด ตัวอย่างเช่น คันจิ 高 (อ่านว่า "taka") ความหมายหลักของมันแปลว่าสูง แต่ข้อมูลเกี่ยวกับมันสามารถดูได้จากโอกูริงานะที่ตามหลังดังนี้
กริยาในภาษาญี่ปุ่นก็มีรูปแบบเดียวกัน เราสามารถดูความหมายหลักได้ที่ตัวคันจิ และเราสามารถดูกาล ความเป็นบอกเล่า/ปฏิเสธ ความสุภาพ และอื่น ๆ ได้จากโอกูริงานะที่ตามหลัง
คำกริยาข้างล่างนี้มีความหมายที่สุภาพกว่า
การลดความกำกวมของคันจิ.
โอกูริงานะช่วยลดความกำกวมของคันจิที่มีหลายคำอ่านได้ โดยเฉพาะคันจิที่มีหลายความหมายและหลายคำอ่าน โอกูริงานะจะช่วยให้ผู้อ่านเข้าใจความหมายที่ผู้เขียนตั้งใจสื่อได้
ตัวอย่างเช่น
ตัวอย่างอื่น ได้แก่
กระทรวงศึกษาธิการของญี่ปุ่นได้กำหนดวิธีการใช้โอกูริงานะที่เป็นมาตรฐาน แต่ก็ยังมีการใช้ที่แตกต่างกันให้พบเห็นบ่อยครั้ง ตัวอย่างเช่น คำว่า "kuregata" ที่ถูกต้องต้องเขียนว่า 暮れ方 แต่บางครั้งก็มีคนเขียนเป็น 暮方
ฟูริงานะ

ฟูริงานะ  คือ คานะตัวเล็ก ๆ ที่เอาไว้ช่วยบอกคำอ่านของคันจิในภาษาญี่ปุ่น ในข้อความตามแนวนอน ฟูริงานะจะวางอยู่บนคันจิ ในข้อความตามแนวตั้ง ฟูริงานะจะอยู่ทางขวาของคันจิดังรูปข้างล่าง ฟูริงานะมีชื่อเรียกอีกอย่างหนึ่งว่า โยมิงานะ (<ruby lang="ja">読<rp>（</rp><rt>よ</rt><rp>）</rp></ruby>み<ruby lang="ja">仮名<rp>（</rp><rt>がな</rt><rp>）</rp></ruby>) หรือ รูบิ (ルビ) ในภาษาญี่ปุ่น มีการใช้งานระบบนี้มีอย่างแพร่หลายก่อนการปฏิรูปอักษรหลังสงครามโลกครั้งที่สอง
ฟูริงานะส่วนใหญ่เขียนในอักษรฮิรางานะ แม้ว่าในบางครั้งจะเขียนด้วยอักษรคาตากานะ โรมาจิ หรืออักษรคันจิแบบง่าย ส่วนในข้อความแนวตั้ง จะเริ่มต้นประโยคจะอยู่ด้านขวามือ ส่วนในข้อความแนวนอน จะเขียนไว้เหนือเส้น ดังตัวอย่างข้างล่าง
<templatestyles src="Col-begin/styles.css"/>
รูปร่าง.
ฟูริงานะอาจปรากฏอยู่บนคันจิตัวต่อตัว หรืออาจจะอยู่ตรงกลางของด้านบนของคำหรือวลีก็ได้ วิธีหลังเป็นที่นิยมกว่าเนื่องจากภาษาญี่ปุ่นมีคำอยู่หลายคำที่มีเสียงอ่านเฉพาะตัว นั่นคือเสียงของทั้งคำไม่สอดคล้องกับเสียงของคันจิแต่ละตัว
โดยทั่วไปแล้ว ฟูริงานะจะเขียนแทนด้วยฮิรางานะ แต่ในกรณีที่ต้องการแยกแยะความแตกต่างระหว่างเสียงอ่านแบบญี่ปุ่นกับเสียงอ่านแบบจีน ตัวอย่างเช่นพจนานุกรมคันจิ จะเขียนเสียงอ่านแบบญี่ปุ่นด้วยฮิรางานะ และเสียงอ่านแบบจีนด้วยคาตากานะ
นอกจากนี้ อักษรบางตัวที่เมื่อเขียนด้วยฮิรางานะแล้วเป็นตัวเล็ก พอนำไปเขียนเป็นฟูริงานะแล้วอาจจะมีขนาดเท่ากับตัวอักษรตัวอื่นก็ได้เช่น <ruby lang="ja">却下<rp>（</rp><rt>きゃっか</rt><rp>）</rp></ruby> ("kyakka") เขียนด้วยฮิรางานะได้ว่า きゃっか แต่พอไปเขียนเป็นฟูริงานะแล้วอาจจะเป็น きやつか เนื่องจากระบบการพิมพ์ในสมัยก่อนไม่สามารถพิมพ์ฟูริงานะตัวเล็กได้ ปัจจุบันนี้ปัญหานี้ลดน้อยลงแล้ว
การใช้งาน.
ฟูริงานะมักใช้ในสิ่งของสำหรับเด็กที่ยังอ่านคันจิได้ไม่มากแต่สามารถเข้าใจเมื่อเขียนเป็นคำอ่านด้วยฮิรางานะได้ ทั้งนี้ เป็นเพราะเด็ก ๆ จะเรียนฮิรางานะและคาตากานะก่อนจะเริ่มเรียนคันจิ
นอกจากนี้ฟูริงานะยังใช้เขียนคำอ่านของคันจิที่ไม่ค่อยใช้กันด้วย สื่อต่าง ๆ มักใช้ฟูริงานะกับคันจิที่ไม่ได้อยู่ในรายการโจโยกันจิ
ฟูริงานะมีปรากฏในคันจิบนป้ายของสถานีรถไฟต่าง ๆ แม้ว่าคันจิเหล่านั้นจะเป็นที่รู้กันอยู่แล้ว ฟูริงานะมักใช้ในแผนที่แสดงชื่อของสถานที่ที่ไม่ค่อยมีคนรู้จัก
ชื่อ.
ชาวญี่ปุ่นเขียนชื่อด้วยคันจิ แต่คันจิบางตัวก็มีวิธีอ่านได้หลายวิธี ดังนั้นจึงมีการใช้ฟูริงานะเพื่อระบุการอ่านที่ถูกต้อง เวลากรอกแบบฟอร์มต่าง ๆ ที่เป็นทางการ จะมีช่องให้ใส่ชื่อและช่องให้ใส่ฟูริงานะเสมอ
การเรียนภาษา.
หนังสือเรียนภาษาญี่ปุ่นสำหรับชาวต่างชาติมักจะใช้ฟูริงานะบอกคำอ่านของคันจิ
หนังสือเรียนภาษาต่างประเทศของชาวญี่ปุ่นก็ใช้ฟูริงานะด้วยเช่นกัน เช่น ใช้ฟูริงานะบอกคำอ่านของอักษรฮันกึลในภาษาเกาหลี
แบล็กเดย์

แบล็กเดย์ (Black Day) เป็นวันสำคัญตรงกับวันที่ 14 เมษายน ในวัฒนธรรมเกาหลีใต้ เป็นวันฉลองสำหรับคนที่ไม่มีคนรัก โดยจะมีการรวมตัวกันของคนที่ยังไม่มีคู่รักและกินบะหมี่ราดด้วยซอสถั่วดำ จะเป็นบะหมี่สีดำ ที่เรียกว่าจาจังมย็อน (짜장면 "Jjajangmyeon") เพื่อรวมตัวฉลองสำหรับผู้ที่ไม่ได้รับของขวัญในวันวาเลนไทน์หรือในวันไวต์เดย์โดยมีความเชื่อกันว่าหากได้กินจาจังมย็อนในวันนี้ จะทำให้ได้พบเจอคนรักในเร็ววัน
เคเอ็มเพลเยอร์

เคเอ็มเพลเยอร์  โปรแกรมฟรีแวร์ พัฒนาโดยคนเกาหลี เป็น โปรแกรมสำหรับระบบปฏิบัติการ Windows 2000 ขึ้นไป สามารถเล่นไฟล์ Video และ Audio ได้โดยตัวเอง เช่นเดียวกับ VLC media player ซึ่งรองรับไฟล์แบบต่างๆมากมาย สามารถเพิ่มเติมและปรับแต่ง codec จาก ภายนอกได้ เช่นติดตั้ง k-lite mega codec pack เสริมเข้าไป ชื่อเต็ม ของ The KMPlayer คือ The K-Multimedia Player ซึ่ง K มาจากชื่อสกุลของผู้พัฒนา
ไฟล์รูปแบบต่างๆที่เล่นได้.
avi mpg,dat,vob (MPEG-1,2,4 VCD,DVD) ,mkv, mp4,m4v,ogm
ไฟล์window media อย่าง wmv wma asf
ไฟล์audio อย่าง cda (CD-AUDIO) mp3,mp4,m4a,mpc,ogg,ape,wav,flac,wv
ไฟล์ตระกูล real เช่นra ,rm,ram, rmvb ควรติดตั้ง real player หรือ real alternative เสริมเข้าไป
เช่นเดียวกับตระกูล quicktime เช่น mov ,qt... ควรติดตั้ง quicktime /alternative เสริมเข้าไป
ซึ่งมีอยู่ใน K-lite mega codec pack
Google Video (gvi) Flash Video (flv) , Nullsoft Streaming Video (nsv) , 3g2,3gp เป็นต้น
ตำบลบ้านใหม่

ตำบลบ้านใหม่ สามารถหมายถึงตำบลที่มีชื่อเดียวกันนี้ 16 แห่งในอำเภอและจังหวัดต่าง ๆ คือ
หรืออาจหมายถึงตำบลที่มีชื่อนำหน้าด้วย "บ้านใหม่" ในอำเภอและจังหวัดต่อไปนี้
อาร์ม็อง กีโยแม็ง

อาร์ม็อง กีโยแม็ง  ชื่อเมื่อแรกเกิดคือ ฌ็อง-บาติสต์ อาร์ม็อง กีโยแม็ง (16 กุมภาพันธ์ ค.ศ. 1841 - 26 มิถุนายน ค.ศ. 1927) เป็นจิตรกรลัทธิประทับใจของประเทศฝรั่งเศสในคริสต์ศตวรรษที่ 19 และ 20 
กีโยแม็งเกิดที่ปารีส และทำงานขายเสื้อผ้าชั้นในให้กับลุงขณะที่เรียนการเขียนภาพภาคค่ำ นอกจากนั้นก็ยังทำงานให้กับรถไฟรัฐบาลก่อนที่จะเข้าศึกษากับสถาบันสวิสเมื่อปี ค.ศ. 1861 ซึ่งเป็นที่ที่กีโยแม็งพบกับปอล เซซาน และกามีย์ ปีซาโร ซึ่งกลายเป็นเพื่อนกันตลอดชีวิต แม้ว่างานของกีโยแม็งจะไม่ดีเด่นเท่าเพื่อนทั้งสอง แต่ก็เป็นงานสำคัญที่มีอิทธิพลต่องานของจิตรกรคนอื่น ๆ เซซานพยายามสร้างงานภาพพิมพ์ครั้งแรกตามแบบงานเขียนเรือบนแม่น้ำแซนของกีโยแม็ง
กีโยแม็งแสดงภาพเขียนที่ห้องแสดงภาพตกรอบ  เมื่อปี ค.ศ. 1863 และต่อมาก็เป็นเพื่อนกับฟินเซนต์ ฟัน โคค เตโอ น้องชายของฟัน โคค ช่วยขายภาพบางภาพของกีโยแม็งด้วย
ลักษณะเด่นของงานของกีโยแม็งคือการใช้สีจัด งานที่เป็นที่รู้จักกันคืองานจิตรกรรมภูมิทัศน์ของปารีส, จังหวัดเคริซ และบริเวณ Les Adrets-de-l'Estére ใกล้ชายฝั่งทะเลเมดิเตอร์เรเนียนในแคว้นพรอว็องซาลป์โกตดาซูร์ของฝรั่งเศส
กีโยแม็งเสียชีวิตเมื่อปี ค.ศ. 1927 ที่เมืองออร์ลี จังหวัดวาล-เดอ-มาร์น ทางใต้ของกรุงปารีส
ผักหนาม

ผักหนาม หรือกะลี ชื่อวิทยาศาสตร์: "Lasia spinosa" เป็นพืชล้มลุกที่อยู่ในวงศ์ Araceae มันเป็นพืชที่มีเหง้าอยู่ใต้ดินโดยมีหนามเกาะอยู่เต็มลำต้น ใบเดี่ยว ผิวใบด้านล่างและก้านใบมีหนาม ดอกช่อมีกาบหุ้มช่อดอกขนาดใหญ่รองรับช่อดอก สีเหลือง ดอกย่อยจำนวนมาก ผลมีเมล็ดเดียว พบทั่วไปบริเวณริมน้ำหรือพื้นที่ชื้น ชาวขมุใช้ดอกและยอดอ่อนใส่แกงหรือต้มจิ้มน้ำพริก ยอดอ่อนใช้ทานเป็นผัก เหง้าใช้เป็นยาแก้ไอ ขับเสมหะ ต้มน้ำอาบแก้คัน ใบแก้ปวดท้อง รากต้มน้ำดื่มแก้เจ็บคอ
นักวิจัยจากคณะเกษตรศาสตร์ มหาวิทยาลัยอุบลราชธานี มีการทดลองนำผักหนามมาบดผสมไปในอาหารเลี้ยงไก่ ทำให้ไก่มีน้ำหนักตัวเพิ่มขึ้นทดแทนการใช้ยาปฏิชีวนะ
ดัชนีราคาผู้บริโภค

ดัชนีราคาผู้บริโภค  หมายถึง ตัวเลขทางสถิติที่ใช้วัดการเปลี่ยนแปลงของราคาสินค้าและบริการที่ครอบครัวหรือผู้บริโภคซื้อหามาบริโภคเป็นประจำ ในปัจจุบันเปรียบเทียบกับราคาในปีที่กำหนดไว้เป็นปีฐาน
ดัชนีราคาผู้บริโภค.
ดัชนีราคาผู้บริโภค แสดงถึงการเปลี่ยนแปลงทางด้านราคาสินค้าและบริการมักถูกนำไปใช้ในการปรับปรุงค่าจ้างและเงินเดือนให้สอดคล้องกับราคาของที่เพิ่มขึ้น เพราะถ้าไม่มีการปรับค่าจ้างและเงินเดือนเพิ่มขึ้น จะทำให้เงินจำนวนเดิมซื้อของได้น้อยลง นอกจากการต่อรองอัตรา ค่าจ้างและเงินเดือนของสหภาพแรงงาน บริษัท ห้างร้านต่างๆ ก็ใช้ดัชนีราคาผู้บริโภคเป็นเกณฑ์ เช่นเดียวกัน เช่น บริษัทบางแห่งในสหรัฐอเมริกากำหนดว่าค่าจ้างจะต้องเพิ่มขึ้น 1 เซ็นต์ต่อชั่วโมงเมื่อดัชนีราคาผู้บริโภคเปลี่ยนไป 0.5 เป็นต้น
ดัชนีราคาผู้บริโภคยังถูกใช้ในการปรับปรุงค่าเช่า การปรับอัตราค่าธรรมเนียมใช้ทางด่วน เป็นต้น และหากจะมองถึงสภาพเศรษฐกิจโดยทั่วไปดัชนีราคาผู้บริโภคจะเป็นตัวที่ชี้ให้เห็นภาวะของเงินเฟ้อ และยังใช้เป็นเครื่องวัดอำนาจซื้อของผู้บริโภคอีกด้วย
ดัชนีราคาผู้บริโภคสร้างได้โดยวิธีใช้ค่าเฉลี่ยสัมพัทธ์ถ่วงน้ำหนัก โดยใช้ถ่วงน้ำหนักคงที่ ข้อมูลจะได้มาจากการเก็บสถิติราคาสินค้าและบริการเป็นรายเดือน หรือรายไตรมาส แล้วนำมาเปรียบเทียบกับปีฐาน ราคาที่กล่าวถึงนี้ คือ ราคาขายปลีกที่ผู้บริโภค ซื้อขายกันอยู่ในตลาด
สินค้าที่นำมาใช้คำนวณมีทั้งที่เป็นสินค้าที่จำเป็นต่อการครองชีพและสินค้าฟุ่มเฟือยใช้ในหมู่ผู้มีระดับรายได้ปานกลาง สินค้าที่มีความจำเป็นต่อการครองชีพก็ได้แก่ อาหารและเครื่องดื่มที่ไม่มีแอลกอฮอล์ เครื่องนุ่งห่ม เคหสถาน การรักษาพยาบาล ส่วนพวกสินค้าฟุ่มเฟือยก็ได้แก่ บริการส่วนบุคคล พาหนะ และบริการการขนส่ง การบันเทิง ยาสูบ และเครื่องดื่มที่มีแอลกอฮอล
ส่วนการเก็บราคาสินค้านั้นเก็บได้จากตลาดต่างๆที่กำหนดไว้เป็นประจำ และจัดเก็บตามลักษณะจำเพาะของสินค้าที่กำหนดให้กับสินค้าแต่ละรายการ ตามการสำรวจความนิยมของ ผู้บริโภค เป็นรายสัปดาห์ รายปักษ์ และรายเดือน จนถึงรายไตรมาส
ตัวอย่างการคำนวณอัตราการเปลี่ยนแปลงของดัชนีราคาผู้บริโภค
ลองคำนวณเปรียบเทียบอัตราการเปลี่ยนแปลงของดัชนีราคาผู้บริโภคของประเทศ ปี 2543 กับ ปี 2544 สมมติตัวเลข ปี 2543 เป็น 197.7 และปี 2544 เป็น 202.6 ดัชนีราคาผู้บริโภคปี 2544 เพิ่มจากปี 2543 ดังนี้
= (202.6/197.7) x 100
= 102.5
ดังนั้นดัชนีเพิ่มขึ้นร้อยละ 102.5-100 = 2.5
ดัชนีราคาผู้บริโภคในปี 2544 ที่เพิ่มขึ้นนี้ อาจบ่งบอกได้ถึงภาวะเงินเฟ้อที่เพิ่มขึ้น แต่การเพิ่มขึ้นเพียงร้อยละ 2.5 ไม่ถือว่าเกิดภาวะเงินเฟ้อขึ้น
ข้อจำกัดในการใช้ดัชนีราคาผู้บริโภค.
การใช้ดัชนีราคาผู้บริโภคก็มีข้อจำกัดอยู่บางประการ ซึ่งต้องพิจารณาอย่างรอบคอบก่อนที่จะนำไปใช้
คำไข (Keywords) : ดัชนีราคาผู้บริโภค / Consumer Price Index / CPI / การวัดเงินเฟ้อ / Indicator / เงินเฟ้อ / เงินฝืด / เศรษฐศาสตร์ชาวบ้าน / ความรู้อ้างอิง / นิยามธุรกิจ
จำปาดะ

จำปาดะ ("เจิมเปอดะก์"; ชื่อวิทยาศาสตร์: "Artocarpus integer") คือชื่อของไม้ยืนต้นชนิดหนึ่งที่อยู่ในวงศ์ Moraceae ซึ่งอยู่ในวงศ์เดียวกับขนุน ถิ่นกำเนิดอยู่ในคาบสมุทรมลายู อินโดนีเซีย และเกาะนิวกินี ลักษณะเป็นไม้ยืนต้น มียางสีขาวขุ่น ใบเป็นมัน ผลคล้ายขนุนแต่เล็กกว่า ผลดิบเปลือกแข็ง มียางมาก พอสุก เปลือกนิ่มลง ยางน้อยลง เนื้อมีกลิ่นหอมและรสหวานจัด
ผลจำปาดะสามารถทำอาหารได้หลากหลาย มีกลิ่นเฉพาะตัว ทั้งกินเป็นผลไม้สด ชุบแป้งข้าวเจ้าแล้วทอดซึ่งเป็นที่นิยมในภาคใต้ของไทย สิงคโปร์และมาเลเซีย เมล็ดอย่างเดียวนำไปต้มให้สุก หรือใส่ในกับข้าวเช่นแกงไตปลา ผลอ่อนต้มกับกะทิใช้เป็นผัก ผลอ่อนนำไปแกงได้ เนื้อไม้สีเหลืองหรือน้ำตาลใช้ทำเครื่องเรือนและต่อเรือ เปลือกลำต้นใช้ฟั่นเชือก
ไข่ป่าม

ไข่ป่าม หรือ ไข่ป๋าม (ป่ามเป็นภาษาพื้นเมืองแปลว่า "ปิ้ง") เป็นอาหารพื้นเมืองทางภาคเหนือ ที่ปรุงไข่ให้สุกด้วยวิธีป่าม โดยเทไข่ลงบนใบตอง และเทน้ำลงใต้ใบตอง ตั้งไฟให้ไข่สุก มีลักษณะคล้ายไข่เจียวและมีกลิ่นหอมอ่อน ๆ ของใบตอง บางครั้งเรียกไข่ทอดตอง 
ส่วนผสมสูตรดั้งเดิม ประกอบด้วย ไข่ไก่ เกลือป่น ต้นหอมซอย ตะใคร้ กระเทียม พริกสด หากต้องการเพิ่มคุณค่าทางอาหาร หรือดัดแปลงให้น่ารับประทานยิ่งขึ้น สามารถเพิ่มส่วนผสมอื่น ๆ เช่น เนื้อหมู กุ้ง ปลาหมึก ปูอัด ฯลฯ ได้ตามต้องการ